CELEX: 62012TN0062
Language: da
Date: 2012-02-09 00:00:00
Title: Sag T-62/12: Sag anlagt den 9. februar 2012 — ClientEarth mod Rådet

14.4.2012   
            
            
               DA
            
            
               Den Europæiske Unions Tidende
            
            
               C 109/24
            
         Sag anlagt den 9. februar 2012 — ClientEarth mod Rådet
   (Sag T-62/12)
   2012/C 109/51
   Processprog: engelsk
   
      Parter
   
   
      Sagsøger: ClientEarth (London, Det Forenede Kongerige) (ved advokaterne O. Brouwer og P. van den Berg)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af Rådets afgørelse om at give afslag på (fuld) aktindsigt i dokument nr. 6865/09, der indeholder en juridisk udtalelse fra Rådets Juridiske Tjeneste angående lovligheden af ændringsforslag til et forslag fra Europa-Kommission vedrørende omarbejdelsen af forordning (EF) nr. 1049/2001 (1), i henhold til den nævnte forordning.
            
         
               —
            
            
               Rådet for Den Europæiske Union tilpligtes at betale sagens omkostninger
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende vedrørende tilsidesættelse af artikel 4, stk. 2, andet led, i forordning (EF) nr. 1049/2001, idet Rådet ikke har godtgjort, hvorledes udbredelse af det omhandlede dokument ville være til skade for beskyttelsen af juridisk rådgivning.
            
         
               2)
            
            
               Andet anbringende vedrørende tilsidesættelse af artikel 4, stk. 3, første afsnit i forordning (EF) nr. 1049/2001, idet Rådet ikke har godtgjort, hvorledes udbredelse af det omhandlede dokument ville være til alvorlig skade for Rådets beslutningsproces.
            
         
               3)
            
            
               Tredje anbringende vedrørende tilsidesættelse af både artikel 4, stk. 2, andet led, og artikel 4, stk. 3, første afsnit i forordning (EF) nr. 1049/2001, idet Rådet ikke har taget hensyn til den mere tungtvejende offentlige interesse i udbredelsen af det omhandlede dokument.
            
         
               4)
            
            
               Fjerde anbringende vedrørende tilsidesættelse af artikel 4, stk. 6, i forordning (EF) nr. 1049/2001 og proportionalitetsprincippet, idet Rådet ikke på behørig vis overvejede, hvorvidt en mere fuldstændig aktindsigt i det omhandlede dokument kunne have været givet.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).